jkorsvik/nowiki_second_scrape_merged huggingface dataset:
Li Dehua

Li Dehua  (henrettet i mars 1970) var katolsk biskop av erkebispedømmet Taiyuan i provinsen Shanxi i Folkerepublikken Kina.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 24. januar 1962 i Shanghai med erkebiskop Ignatius Pi Shushi som hovedkonsekrator. 
Han ble henrettet under kulturrevolusjonen i mars 1970. Det skjedde etter noen masseprotester i Taiyuan – det er uklart for historikere hvordan biskopen eventuelt hadde hatt noe med dette å gjøre. En måned før var biskop Simon Lei Zhenxia av nabobispedømmet Fenyang og en katolsk prest også blitt henrettet, av samme uklare grunn.


== Episkopalgenealogi ==
Hans episkopalgenealogi var:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Erkebiskop Ignatius Pi Shushi (1897-1978) *1949
Biskop Li Dehua (?-1970) *1962


== Referanser ==
Anthony Gao Yong

Anthony Gao Yong var katolsk biskop av bispedømmet Fenyang i provinsen Shanxi i Folkerepublikken Kina.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 24. januar 1962 i Shanghai med erkebiskop Ignatius Pi Shushi som hovedkonsekrator. 


== Episkopalgenealogi ==
Hans episkopalgenealogi var:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Erkebiskop Ignatius Pi Shushi (1897-1978) *1949
Biskop Anthony Gao Yong (1905-1986) *1962


== Referanser ==
Joseph Lin Quan

Joseph Lin Quan  (født i 1913, død 25. april 2007 i Fuzhou i Fujian) var katolsk biskop av erkebispedømmet Fuzhou i provinsen Fujian i Folkerepublikken Kina fra 1962 til 1990.
Han begynte på juniorseminaret da han var 11 år, og fortsatte på seminaret i Shanghai i 1931. Han studerte så ved presteseminaret i Aberdeen i Hongkong. Etter prestevielsen i 1939 ble han rektor ved flere katolske skoler. 
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Pavestolens øyne illegitime, men gyldige, bispevielsene, ble foretatt 24. januar 1962 i Shanghai med erkebiskop Ignatius Pi Shushi som hovedkonsekrator. 
Etter at han fratrådte som biskop i 1990 levde han som en privat borger og ikke som en geistlig. Biskop Lin fikk ikke de lokale katolikkers tillit, og etter at han døde fant man det der tjenlig å ikke minnes ham under qingmingfesten – for at det ikke skulle oppvekke bitterhet.


== Episkopalgenealogi ==
Hans episkopalgenealogi var:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Erkebiskop Ignatius Pi Shushi (1897-1978) *1949
Biskop Joseph Lin Quan (1913-2007) *1962


== Referanser ==
EM i friidrett 1946 – 1500 meter menn

Dette er de offisielle resultatene for øvelsen 1500 meter herrer ved EM i friidrett 1946 i Oslo, Norge. 
Willy Sponberg og Asbjørn Hansen representerte Norge i øvelsen. Ingen av dem klarte å komme videre fra de innledende heaten.


== Resultater ==


=== Finalen ===


=== Kvalifisering (norske deltagere) ===


== Eksterne lenker ==
Resultater
Norske EM-deltakere
Lasergravering

Lasergravering er en metode for gravere for eksempel skilt. 


== Gasslaser ==
Mediet er her en gass eller gassblanding, ofte i et langt glassrør. Gassen blir elektrisk ledende ved høy temperatur og varmes opp (eksiteres) ved at det sendes strøm gjennom den. Strømmen kan enten være likestrøm mellom elektroder inne i røret, eller høyfrekvent vekselstrøm koblet kapasitivt via plater lagt utenpå røret. Gasslasere med høy effekt kjøles ved at gassen strømmer gjennom røret til et kjøleaggregat og tilbake til røret. 
Til bearbeiding av materialer er CO2-laseren så godt som enerådende blant gasslasere. Den har også størst utgangseffekt.


== Faststofflaser ==
Mediet er her en stav av et gjennomsiktig krystallinsk materiale. I de første laserne var det en rubinstav. Disse leder ikke strøm og må eksiteres, eller pumpes med lys som absorberes i staven. Det vanligste er å bruke kraftige blitzlamper som fokuseres på staven. Det kommer da ut en puls med laserlys for hvert blitz. Kontinuerlig lys er også mulig med intense, høytrykks gassutladningslamper, men utgangseffekten må da være lavere. Et problem med lampepumping er at lampelyset er "hvitt", dvs. inneholder et bredt bånd av bølgelengder. Bare et meget smalt bånd bidrar til pumpingen av staven. Resten er unyttig. Virkningsgraden blir derfor lav. I senere år har man derfor tatt i bruk lysdioder til optisk pumping. Disse gir hele effekten i et smalere bånd, som kan tilpasses lasermediet. 
I laserbearbeiding er den såkalte Nd:YAG-laseren den viktigste faststofflaseren.


== Eksterne lenker ==
(en) Laser engraving – kategori av bilder, video eller lyd på Commons
Hiuttak

Hiuttak eller hijakt er en jaktform, der man graver seg inn i hiet til enkelte arter av rovdyr under ynglesesongen og avliver ungene og moren som prøver å forsvare dem. Jaktformen ble i gamledager ofte benyttet til å ta ut bjørn.Jakt på dyr i hiet og jakt under ynglesesongen regnes som inhumant og er egentlig forbudt i Norge. Hiuttak bryter mot denne reglen, men regnes ikke som jakt i konvensjonell betydning av ordet. I moderne tid brukes metoden i bekjempelse av rovdyr, særlig jerv, men har også vært foreslått mot bjørn. I 2012 brukte Statens naturoppsyn 6,9 millioner kroner på å drepe 77 jerv og ti andre store rovdyr, blant annet gjennom hiuttak.  Bruken av jaktformen i dag er kontroversiell, og WWF karakteriserer den som bestialsk.


== Se også ==
Hihunder
Jakt
Fangstbås


== Referanser ==
Norges Eiendomsakademi

Norges Eiendomsakademi (NEAK) er en kunnskapsbedrift som gir undervisningstilbud rettet mot eiendomsbransjen. NEAK ble etablert i mars 2001, og er et heleid datterselskap av Norges Takseringsforbund. Administrerende direktør siden 2008 er Henning Møllerløkken. Studiene er nettbasert kombinert med frivillige samlinger.


== Studietilbud ==
Norges Eiendomsakademi (NEAK) tilbyr utdanningsprogrammer innen taksering, byggeledelse og eiendomsforvaltning. 


== Kurs/ Etterutdanning ==
NEAK tilbyr også etterutdanningskurs i de største norske byene. Etterutdanningskursene gir økonomisk, juridisk og teknisk kompetanse og benyttes av organisasjoner som Norges TakseringsForbund og Advokatforeningen. 


== Samarbeidspartnere ==
Norges Takseringsforbund som er den største og eldste organisasjonen i Norge innen taksering.Høgskolen i Østfold med sin avdeling for ingeniørfag i Sarpsborg.


== Eksterne lenker ==
Akademiets nettsider Arkivert 6. oktober 2008 hos Wayback Machine.
Fylkesvei 5226

Fylkesveg 5226 går mellom Telavåg og Spildepollen i Øygarden kommune.
Frem til 2019 hadde veien betegnelsen fylkesvei 202 (Hordaland).


== Kommuner og knutepunkter ==

 ØygardenTelavågvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5226
(no) Statens vegvesen – trafikkmeldinger
Dolph Schayes

Adolph «Dolph» Schayes er en tidligere amerikansk basketballspiller. Han spilte store deler av sin karriere i den profesjonelle ligaen NBA i USA. Han har også vært trener for Philadelphia 76ers i den samme ligaen.


== College-karriere ==
Dolph Schayes spilte for collegelaget til New York University i fire sesonger, fra 1944 til 1948, før han kom til NBA. 
Schayes spilte totalt 80 kamper for collegelaget der han scoret 815 poeng. Det tilsvarer 10,2 poeng per kamp.


== NBA-karriere ==
Dolph Schayes spilte i NBA fra 1948 til 1964. På denne tiden var han totalt innom 3 lag.


=== Tidligere klubber ===


=== Utmerkelser ===
Dolph Schayes er en deler 4.-plassen når det kommer til flest antall ganger som en spiller har vunnet en All-NBA Team-pris. Schayes har vunnet prisen hele 12 ganger.


== Statistikker ==
Enkelte av Dolph Schayes' statistikker ble ikke målt før senere i karrieren hans, og er derfor ikke med i de første årene.


=== Tegnforklaring ===


=== NBA-sesongen ===


=== NBA-sluttspillet ===


== Etter spillerkarrieren ==
Etter karrieren som spiller har Dolph Schayes var han trener for Philadelphia 76ers i NBA, og vant prisen som årets trener i NBA i 1966.


== Referanser ==


== Kilder ==
Dolph Schayes biografi hos NBA.com
Dolph Schayes statistikker hos basketball-reference.com


== Eksterne lenker ==
(en) Dolph Schayes – Basketball-Reference.com 
(en) Dolph Schayes – Basketball-Reference.com (trener)
Ȼ

Ȼ og ȼ (C med en skråstrek gjennom) er en bokstav som brukes i det internasjonale fonetiske alfabetet, der minuskelen representerer en ustemt alveolar affrikat (ts), mens senćoŧen (som bare skrives med majuskler) bruker majuskelen for å representere en ustemt labial velar plosiv - kʷ.
Det var først i 2005 at denne bokstaven ble kodet i Unicode, noe som har ført til at bokstaven ikke alltid er tilgjengelig; der den ikke er tilgjengelig, brukes det gjerne et cent-tegn (¢) istedenfor. 
I Unicode kodes ȼ som U+023B (Ȼ) og U+023C (ȼ).
Trønderlaget i Oslo

Trønderlaget i Oslo ble stiftet 7. mars 1914 og har som formål å «samle trøndere i og omkring Oslo gjennom selskapelig samvær og aktivt arbeid, til vern om trønderske tradisjoner og interesser i hovedstaden. Laget er partipolitisk nøytralt.»
Laget gir ut avisa Utfløttar'n.


== Eksterne lenker ==
Trønderlaget i Oslo
Samtidshistorie

Samtidshistorie  (fransk histoire contemporaine, tysk Zeitgeschichte, engelsk contemporary history) er et perspektiv innen moderne historie som beskjeftiger seg med den aller nyeste historien. Begrepet betegner spesielt de historiske begivenhetene som flertallet av voksne mennesker har en erindring om, og særlig historiske begivenheter som har betydning for samtiden. Begrepet blir også i noe mindre grad brukt om all historie som fortsatt huskes av et mindretall levende mennesker. Hvilke epoker som behandles i rammen av samtidshistorie vil variere med tidsperspektivet; fra ståstedet til 2010-årene vil samtidshistorie typisk omfatte kommunistregimenes fall fra 1989 og alle senere historiske hendelser av større betydning, som huskes av de fleste voksne, og kan også omfatte den kalde krigen, Vietnamkrigen og andre hendelser innenfor tidsrammen fra ca. 1950, som fortsatt huskes av mange mennesker.
Begrepet samtidshistorie har eksistert minst siden slutten av 1800-tallet. Samtidshistorie stiller forskerne og historikerne overfor andre problemer enn eldre historie. Perspektivet er annerledes, og det er vanskeligere å skille det vesentlige fra det uvesentlige. Samtidig som kildematerialet er enormt og bortimot uoverkommelig, er det samtidig mange viktige kilder innenfor blant annet myndighetenes arkiver som er stengt eller hemmeliggjort.Begrepet «den nåværende tidsalder» kan forstås som samtiden og den aller nærmeste fortiden. «Mer enn de fleste perioder av tilsvarende varighet er den nåværende tidsalder et direkte resultat av årene som umiddelbart gikk forut. Den skiller seg fra dem slik innhøstingen skiller seg fra tiden med såkorn.» Innenfor samtidig vitenskap og teknologi omfatter historien blant annet romfart, kjernekraft, laser- og halvlederteknologi og starten på informasjons- og kommunikasjonstidsalderen med blant annet Internett, og utviklingen av molekylærbiologi og gensløyd, og utviklingen av partikkelfysikk, og standardmodellen i partikkelfysikk og kvantefeltteori.
Innenfor afrikansk historie omfatter samtidshistorien apartheid i Sør-Afrika og apartheidsystemets opphevelse, avkolonisering og et utall av kriger på kontinentet. I samtidens asiatiske historie har det vært folkerepublikken Kinas historie, Indias uavhengighet, den koreanske, vietnamesiske og den fortsatt pågående afghanske borgerkriger hvor USA har vært innblandet. I Midtøsten har den arabisk-israelske konflikt eksistert siden staten Israels opprettelse, konflikten mellom arabisk nasjonalisme og islamisme, og den arabiske våren. Innenfor europeisk samtidshistorie er viktige begivenheter Berlinmurens fall, oppløsningen av Sovjetunionen og den pågående prosessen med europeisk integrasjon, særlig i form av Den europeiske union. Terrorangrepene 11. september 2001 skjedde i USA, men har fått betydning for hele verden.


== Referanser ==
Inside Out

Inside Out kan vise til:

Inside Out (film fra 2015) – en dataanimert langfilm fra 2015
Inside Out (band) – et punkband fra California
InsideOut – et plateselskap
Inside Out – et album fra gruppa Fates Warning (1994)
Inside Out – et album fra Chick Corea Elektric Band (1991)
Inside Out – et album fra MC Hammer (1995)
Inside Out – en sang av Traveling Wilburys
Inside Out – en sang av Bryan Adams
Fylkesvei 5284

Fylkesveg 5284 går mellom Sæle og Sæle kai i Øygarden kommune.
Frem til 2019 hadde veien betegnelsen fylkesvei 232 (Hordaland).


== Kommuner og knutepunkter ==

 ØygardenNordre Sæle 

Sælsvågveien 

Endepunkt Sæle kai


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5284
(no) Statens vegvesen – trafikkmeldinger
Black Rose

Black Rose var et dansk hardrock-band med Kim Bendix Petersen (King Diamond) som vokalist.
Bandet ble opprettet i 1979 og oppløst i 1981. De ga aldri ut noen musikkalbum, men en innspilt bandøvelse fra 30. september 1980 ble utgitt i 2001 som en King Diamond-utgivelse. Albumet fikk navnet King Diamond & Black Rose 20 Years Ago.


== Diskografi ==
King Diamond & Black Rose 20 Years Ago (utgitt som King Diamond album) (2001)


== Siste medlemmer ==
Kim Bendix Petersen (King Diamond) – Vokal
Jørn Bittcher – Gitar
Jez Weber – Bassgitar, bakgrunnvokal
Kurt Jürgens – Trommer, bakgrunnvokal
Ib Enemark – Keyboard


== Eksterne lenker ==
(en) Black Rose på Discogs 
(en) Black Rose på MusicBrainz
Rognebærgelé

Rognebærgelé lages av rognebær som dampes eller kokes og siles for å få ut saften. Saften géler seg normalt ved avkjøling siden bærene inneholder pektin.


== Varianter ==
Den varme saften blandes med sukker og blir til gelé ved avkjøling. Smaken kan bli relativt bitter så ofte plukkes bærene etter første frostnatt eller settes en kort tid i dypfryser. Frysing av bæra minsker noe av surheten, men senker også innholdet av pektin, slik at de blir mindre egnet til gelélaging. Bærene kan også kokes sammen med litt epler for å gjøre smaken søtere.


== Anvendelse ==
Rognebærgelé anvendes mye på samme måte som tyttebærsyltetøy. Det vil si som tilbehør til middagsretter, spesielt viltretter.
Fylkesvei 5298

Fylkesveg 5298 går mellom Myrdalskogen og Ulsetåsen i Bergen.
Frem til 2019 hadde veien betegnelsen fylkesvei 239 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5298
(no) Statens vegvesen – trafikkmeldinger
Glenn Weiss

Glenn Weiss er en internasjonal dansedommer og koreograf, som har koreografert for So You Think You Can Dance. Han underviser mye i USA.


== Priser for selskapsdans ==
To ganger Verdensmester
Blackpoolmester
Internasjonal mester
Europamester
Britanniamester


== Dommer i selskapsdans ==
Internasjonal konkurranse i London, England
Mesterklasse i Frankfurt am Main, Tyskland
Konkurranse i Tokyo, Japan
«USDSC» i Florida, USA
Star Ball-konkurranser i Nord-Amerika
Andre europeiske og asianske konkurranser m.m.


== Koreografi innen selskapsdans ==


=== So You Think You Can Dance ===


== Eksterne lenker ==
Glenn-Weiss.com: Offisiell hjemmeside
Ƙ

Ƙ og ƙ (K med krok) er en bokstav som brukes i hausa, der den representerer en velar ejektiv - /kʼ/).
I Unicode kodes ƙ som U+0198 (Ƙ) og U+0199 (ƙ).
Fylkesvei 5312

Fylkesveg 5312 går mellom Meland og Sætre i Alver kommune.
Frem til 2019 hadde veien betegnelsen fylkesvei 246 (Hordaland).


== Kommuner og knutepunkter ==

 AlverMelandsvegen 

Håtuftvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5312
(no) Statens vegvesen – trafikkmeldinger
V sport golf

V sport golf (tidligere Viasat Golf) er en norsk sportskanal som eies av Viaplay Group (Viasat), og tilbys separat fra de andre V sport-kanalene.
Kanalen viser blant annet Europatouren, LPGA-touren, major-turneringene på PGA-touren, Ryder-cupen og World Golf Championships.1. juni 2020 endret kanalen navn fra Viasat Golf til V sport golf, samtidig med at Viasport endret navn til V sport.


== Referanser ==


== Eksterne lenker ==
(no) Offisielt nettsted 
(no) V sport golf på Twitter 
(da) V sport golf på Facebook 
(sv) V sport golf på Facebook
Carroll A. Campbell

Carroll Ashmore Campbell jr. (født 24. juli 1940 i Greenville i Sør-Carolina, død 7. desember 2005) var en amerikansk forretningsmann og republikansk politiker.
Han kom fra beskjedne kår i Greenville som eldst av seks søsken. Faren arbeidet på tekstilfabrikker og i møbelbransjen, og ble senere motelleier. Sønnen hadde ikke råd til å fullføre collegeutdannelsen ved University of South Carolina, men tok senere en mastergrad ved American University. Han drev eiendomsutvikling og hesteoppdrett.Han var valgt til Representantenes hus fra Sør-Carolinas 4. distrikt 1979–1987 og guvernør i Sør-Carolina 1987–1995. Campbell ledet presidentvalgkampene for Ronald Reagan i delstaten i 1980 og 1984 og for George H.W. Bush i Sørstatene i 1988. Campbell ble valgt til guvernør med 51 % av stemmene i 1986 og gjenvalgt med 69 % av stemmene i 1990. Som guvernør reformerte han delstatens skattesystem, slo ned på korrupsjon og underslag blant offenlige tjenestemenn, og bidro til å trekke store virksomheter – som BMW, Hoffmann-La Roche og Fujifilm – til delstaten. Bob Dole vurderte Campbell som republikansk visepresidentkandidat foran presidentvalget i 1996, men valgte Jack Kemp.Etter guvernørperioden var han administrerende direktør i lobbyorganisasjonen American Council of Life Insurers i Washington, D.C. frem til han ble diagnostisert med Alzheimers sykdom i 2001. Han døde av hjertesvikt.


== Referanser ==


== Eksterne lenker ==
(en) Carroll A. Campbell – kategori av bilder, video eller lyd på Commons 
(en) Carroll A. Campbell hos Amerikas forente staters kongress' biografiske kartotek
John Li Xiting

John Li Xiting (født 1910, død 28. mai 1989) var katolsk biskop av Chengdu i Sichuan i Folkerepublikken Kina, bispeviet uten pavelig mandat.
Li Xiting ble presteviet i 1940-årene og ble bispeviet 6. juli 1958 av biskop Wang Wencheng av Nanchong, som var blitt utnevnt av pave Pius XI i 1929.
Han var én gang, den 7. april 1962, selv hovedkonsekrator ved en bispevielse uten pavelig mandat, av fader Fan Daojiang, som etter biskop Wangs død ble biskop av Nanchong 1963-1987.
Biskop Li ble rektor for presteseminaret i Chengdu da det gjenåpnet i 1984. Han hadde vært syk i mange år, og trakk seg fra styret der i 1986.


== Referanser ==
Fylkesvei 5322

Fylkesveg 5322 går mellom Hagerups vei, Årstad og Sletten snuplass, Fantoft i Bergen.
Frem til 2019 hadde veien betegnelsen fylkesvei 251 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5322
(no) Statens vegvesen – trafikkmeldinger
Forsvarets Kompetansesenter for Vognførerutdanning

Forsvarets Kompetansesenter for Vognførerutdanning (FKV) er en avdeling i Forsvaret underlagt Forsvarets kompetansesenter for logistikk og operativ støtte på Sessvollmoen.Avdelingen er pedagogisk og faglig ansvarlig for all vognfører/instruktørutdanning på tunge hjulgående kjøretøy i Forsvaret. Skolen har godkjenning fra Vegdirektoratet som sivil kjøreskole og er en kvalitetssikring for at elevene får utdanning i henhold til gjeldende fagplaner i aktuelle førerkortklasser og kan fremstilles for førerprøver ved trafikkstasjonene til Statens Vegvesen.


== Oppgaver og funksjoner ==
Utdanne vognførere, kjøreinstruktører og spesialister
Utarbeide reglementer og utdanningsprogram
Foreta kompetanseutvikling, faglig oppfølging
Rådgivning overfor regionale utdanningsgarnisoner
Følge opp instruktører i sitt domene rundt i Kongeriket
Være en kompetansehever innenfor tunge hjulgående kjøretøy


== Referanser ==
Fylkesvei 5234

Fylkesveg 5234 går mellom Døsjøskiftet og Lie i Øygarden kommune. Veien er 6,6 km lang.
Frem til 2019 hadde veien betegnelsen fylkesvei 206 (Hordaland).


== Kommuner og knutepunkter ==

 Øygarden
Råka


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5234
(no) Statens vegvesen – trafikkmeldinger
Postojna

Postojna (tysk: Adelsberg, italiensk: Postumia)  er en by sørvest i Slovenia.
Byen er mest kjent for verdens største kalksteingrotte, Postojnagrotten. Grottesystemet er på 21 km i og har oppstått som en karstdannelse. I grotten finnes den sjeldne olmen. De eldste inskripsjonene er fra 1500- og 1600-tallet. På 1800-tallet bygde russiske straffangar en stenbro midt i grotten, «russiske bro». Under andre verdenskrig brukte nazistene grotten som lagringsplass for våpen. Nå finnes en jernbane for turistene.


== Eksterne lenker ==
[1], Postojna kommunes nettsted